title: Regolament ta' Implimentazzjoni tal-Kummissjoni (UE) 2018/1659 tas-7 ta' Novembru 2018 li jemenda r-Regolament ta' Implimentazzjoni (UE) Nru 844/2012 fid-dawl tal-kriterji xjentifiċi għad-determinazzjoni tal-proprjetajiet li jfixklu s-sistema endokrinali introdotti bir-Regolament (UE) 2018/605 (Test b'rilevanza għaż-ŻEE.)

text:
                  8.11.2018

                  MT

                  Il-Ġurnal Uffiċjali tal-Unjoni Ewropea

                  L 278/3

         REGOLAMENT TA' IMPLIMENTAZZJONI TAL-KUMMISSJONI (UE) 2018/1659
         tas-7 ta' Novembru 2018
         li jemenda r-Regolament ta' Implimentazzjoni (UE) Nru 844/2012 fid-dawl tal-kriterji xjentifiċi għad-determinazzjoni tal-proprjetajiet li jfixklu s-sistema endokrinali introdotti bir-Regolament (UE) 2018/605
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 19 tiegħu,
         Billi:

                     (1)

                     Ir-Regolament ta' Implimentazzjoni tal-Kummissjoni (UE) Nru 844/2012 (2) jipprovdi għall-implimentazzjoni tal-proċedura ta' tiġdid għas-sustanzi attivi, kif previst fir-Regolament (KE) Nru 1107/2009.

                     (2)

                     Ir-Regolament tal-Kummissjoni (UE) 2018/605 (3) introduċa kriterji xjentifiċi ġodda għad-determinazzjoni ta' proprjetajiet li jfixklu s-sistema endokrinali, li jirriflettu l-istat attwali tal-għarfien xjentifiku u tekniku. Dawn il-kriterji għandhom japplikaw mill-10 ta' Novembru 2018 għall-applikazzjonijiet għat-tiġdid tal-approvazzjoni ta' sustanzi attivi skont ir-Regolament (KE) Nru 1107/2009, inklużi l-applikazzjonijiet pendenti.

                     (3)

                     Applikazzjonijiet għat-tiġdid tal-approvazzjoni ta' sustanza attiva li jiġu sottomessi qabel l-10 ta' Novembru 2018 u li fir-rigward tagħhom, sa dik id-data, il-Kumitat imsemmi fl-Artikolu 79(1) tar-Regolament (KE) Nru 1107/2009 ma jkunx għadu vvota fuq abbozz ta' Regolament dwar it-tiġdid jew in-nuqqas ta' tiġdid tal-approvazzjoni ta' dik is-sustanza attiva, jenħtieġ li jiġu kkunsidrati applikazzjonijiet pendenti.

                     (4)

                     Għal tali applikazzjonijiet pendenti, huwa possibbli li l-informazzjoni sottomessa mill-applikant ma tippermettix li tiġi konkluża l-valutazzjoni fir-rigward ta' jekk il-kriterji xjentifiċi għad-determinazzjoni tal-proprjetajiet li jfixklu s-sistema endokrinali stabbiliti fil-punt 3.6.5 u fil-punt 3.8.2 tal-Anness II tar-Regolament (KE) Nru 1107/2009 ġewx sodisfatti jew le u li jiġi konkluż jekk il-kriterji ta' approvazzjoni stabbiliti f'dawk il-punti ġewx sodisfatti jew le. Għalhekk, l-Awtorità Ewropea dwar is-Sigurtà fl-Ikel (“l-Awtorità”) jenħtieġ li tkun tista' titlob informazzjoni addizzjonali mill-applikant sabiex tikkonkludi jekk il-kriterji ta' approvazzjoni stabbiliti f'dawk il-punti ġewx sodisfatti jew le. Tali informazzjoni addizzjonali jenħtieġ li tiġi sottomessa f'perjodu ta' żmien stabbilit mill-Awtorità, li jenħtieġ ikun qasir kemm jista' jkun sabiex jiġi evitat dewmien mhux iġġustifikat fil-proċedura ta' tiġdid, u li jenħtieġ ikun ibbażat fuq it-tip ta' informazzjoni li għandha tiġi sottomessa.

                     (5)

                     Fi ħdan il-perjodu mogħti għall-provvista tal-informazzjoni addizzjonali, l-applikanti jenħtieġ li jkunu jistgħu wkoll japplikaw għad-deroga skont l-Artikolu 4(7) tar-Regolament (KE) Nru 1107/2009.

                     (6)

                     Fejn, abbażi tal-informazzjoni li tkun diġà disponibbli, l-Awtorità setgħet tikkonkludi li s-sustanza tissodisfa l-kriterji xjentifiċi għad-determinazzjoni tal-proprjetajiet li jfixklu s-sistema endokrinali, l-applikanti jenħtieġ li jkunu jistgħu jissottomettu informazzjoni addizzjonali f'dak li jirrigwarda l-kriterji ta' approvazzjoni stabbiliti fil-punt 3.6.5 u fil-punt 3.8.2 tal-Anness II tar-Regolament (KE) Nru 1107/2009 u/jew ikunu jistgħu jissottomettu evidenza dokumentata li turi li l-kundizzjonijiet għall-applikazzjoni tad-deroga skont l-Artikolu 4(7) ta' dak ir-Regolament huma sodisfatti.

                     (7)

                     Fejn l-Awtorità teħtieġ tali informazzjoni addizzjonali mill-applikant, il-perjodu previst għall-preparazzjoni tal-konklużjoni mill-Awtorità jenħtieġ li jiġi estiż sabiex din l-informazzjoni tiġi kkunsidrata.

                     (8)

                     Meta titlob informazzjoni addizzjonali mingħand l-applikant, l-Awtorità jenħtieġ tikkunsidra li l-ittestjar fuq l-annimali għandu jiġi minimizzat u li t-testijiet fuq il-vertebrati għandhom jintużaw biss bħala l-aħħar għażla, b'konformità mal-Artikolu 62 tar-Regolament (KE) Nru 1107/2009.

                     (9)

                     Filwaqt li jitqies li l-kriterji xjentifiċi għad-determinazzjoni tal-proprjetajiet li jfixklu s-sistema endokrinali introdotti mir-Regolament (UE) 2018/605 japplikaw mill-10 ta' Novembru 2018, dan ir-Regolament jenħtieġ jidħol fis-seħħ mill-aktar fis possibbli u għandu japplika mill-10 ta' Novembru 2018.

                     (10)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            Ir-Regolament ta' Implimentazzjoni (UE) Nru 844/2012 huwa emendat kif ġej:

                        (1)

                        L-Artikolu li ġej jiddaħħal wara l-Artikolu 11:

                           “Artikolu 11a
                           Għall-finijiet tal-valutazzjoni tal-kriterji ta' approvazzjoni stabbiliti fil-punt 3.6.5 u fil-punt 3.8.2 tal-Anness II tar-Regolament (KE) Nru 1107/2009 kif emendat mir-Regolament tal-Kummissjoni (UE) 2018/605 (*1), fir-rigward tal-applikazzjonijiet sottomessi skont l-Artikolu 1 qabel l-10 ta' Novembru 2018 li għalihom l-abbozz ta' rapport dwar il-valutazzjoni tat-tiġdid ikun għadu ma ġiex sottomess sa dik id-data, fejn l-informazzjoni disponibbli fid-dossiers supplimentari ma tkunx suffiċjenti sabiex l-Istat Membru relatur jikkonkludi l-valutazzjoni dwar jekk dawn il-kriterji ta' approvazzjoni ġewx sodisfatti u, fejn applikabbli, jekk l-applikazzjoni tal-Artikolu 4(7) tkunx iġġustifikata jew le, l-Istat Membru relatur għandu jispeċifika fl-abbozz ta' rapport dwar il-valutazzjoni tat-tiġdid, b'mod dettaljat, l-informazzjoni addizzjonali li hija meħtieġa sabiex titwettaq il-valutazzjoni kkonċernata.

                           (*1)  Ir-Regolament tal-Kummissjoni (UE) 2018/605 tad-19 ta' April 2018 li jemenda l-Anness II tar-Regolament (KE) Nru 1107/2009 billi jistabbilixxi l-kriterji xjentifiċi biex jiġu ddeterminati l-proprjetajiet li jfixklu s-sistema endokrinali (ĠU L 101, 20.4.2018, p. 33)”;"

                        (2)

                        Il-paragrafu li ġej jiddaħħal wara l-Artikolu 13(3):

                           “3a.   Għall-finijiet tal-valutazzjoni tal-kriterji ta' approvazzjoni stabbiliti f'punt 3.6.5 u f'punt 3.8.2 tal-Anness II tar-Regolament (KE) Nru 1107/2009 kif emendat mir-Regolament tal-Kummissjoni (UE) 2018/605, fir-rigward tal-applikazzjonijiet sottomessi skont l-Artikolu 1 qabel l-10 ta' Novembru 2018 li għalihom l-abbozz ta' rapport dwar il-valutazzjoni tat-tiġdid ikun ġie sottomess iżda l-konklużjoni mill-Awtorità ma tkunx għadha ġiet adottata sa dik id-data, fejn l-informazzjoni disponibbli fid-dossier ma tkunx suffiċjenti sabiex l-Awtorità tikkonkludi l-valutazzjoni dwar jekk dawn il-kriterji ta' approvazzjoni ġewx sodisfatti, l-Awtorità għandha, b'konsultazzjoni mal-Istati Membri, titlob mill-applikant l-informazzjoni addizzjonali li għandha tiġi sottomessa lill-Istat Membru relatur, lill-Istati Membri l-oħra, lill-Kummissjoni u lill-Awtorità fl-għamla ta' dossier supplimentari aġġornat li jinkludi l-informazzjoni addizzjonali. L-Awtorità għandha, b'konsultazzjoni mal-Istat Membru relatur u l-applikant, tistabbilixxi perijodu għas-sottomissjoni ta' dik l-informazzjoni. Tali perjodu għandu jkun ta' mill-inqas tliet xhur, m'għandux jaqbeż 30 xahar, u għandu jkun iġġustifikat fir-rigward tat-tip ta' informazzjoni li għandha tiġi sottomessa.
                           Matul dan il-perjodu stabbilit mill-Awtorità, l-applikant jista' wkoll jissottometti fejn applikabbli, evidenza dokumentata li turi li l-kundizzjonijiet għall-applikazzjoni tad-deroga skont l-Artikolu 4(7) tar-Regolament (KE) Nru 1107/2009 huma sodisfatti.
                           Fejn l-Awtorità, b'konsultazzjoni mal-Istati Membri, tkun tista' tikkonkludi, mingħajr ma titlob għal informazzjoni addizzjonali, li l-kriterji xjentifiċi għad-determinazzjoni tal-proprjetajiet li jfixklu s-sistema endokrinali stabbiliti fil-punt 3.6.5 u/jew fil-punt 3.8.2 tal-Anness II għar-Regolament (KE) Nru 1107/2009 ġew sodisfatti, għandha tinforma lill-applikant. Fi żmien tliet xhur minn meta jiġi informat mill-Awtorità, l-applikant jista' jissottometti lill-Istat Membru relatur, lill-Istati Membri l-oħra, lill-Kummissjoni u lill-Awtorità, informazzjoni addizzjonali sabiex jiġu indirizzati l-kriterji ta' approvazzjoni stabbiliti fil-punt 3.6.5 u/jew fil-punt 3.8.2 tal-Anness II tar-Regolament (KE) Nru 1107/2009, u/jew l-evidenza dokumentata li turi li l-kundizzjonijiet għall-applikazzjoni tad-deroga skont l-Artikolu 4(7) ta' dak ir-Regolament ġew sodisfatti.
                           Fejn japplikaw l-ewwel jew it-tielet subparagrafi, il-perjodu msemmi fil-paragrafu 1 għandu jiġi estiż bil-perjodu stabbilit għas-sottomissjoni tal-informazzjoni addizzjonali.
                           Fejn l-ebda informazzjoni addizzjonali ma tiġi sottomessa skont l-ewwel, it-tieni jew it-tielet subparagrafu fil-perjodu stabbilit għas-sottomissjoni tagħha, l-Awtorità għandha, mingħajr dewmien, tinforma lill-applikant, lill-Istat Membru relatur, lill-Kummissjoni u lill-Istati Membri l-oħra u tikkonkludi l-valutazzjoni abbażi tal-informazzjoni disponibbli.
                           Fejn informazzjoni addizzjonali tiġi sottomessa skont l-ewwel, it-tieni jew it-tielet subparagrafu fil-perjodu stabbilit għas-sottomissjoni tagħha, l-Istat Membru relatur għandu, fi żmien 90 jum mid-data tal-wasla tal-informazzjoni addizzjonali, jevalwa l-informazzjoni li rċieva u jibgħat il-valutazzjoni tiegħu lill-Awtorità fl-għamla ta' abbozz rivedut tar-rapport ta' valutazzjoni tat-tiġdid. L-Awtorità għandha twettaq konsultazzjoni dwar l-abbozz rivedut tar-rapport ta' valutazzjoni tat-tiġdid flimkien mal-Istati Membri kollha u l-applikant skont l-Artikolu 12. L-Awtorità għandha tadotta l-konklużjoni msemmija fil-paragrafu 1, fi żmien 120 jum mid-data tal-wasla tal-abbozz rivedut tar-rapport ta' valutazzjoni, billi tuża l-gwida għall-identifikazzjoni tas-sustanzi li jfixklu s-sistema endokrinali applikabbli fid-data tas-sottomissjoni tad-dossier supplimentari aġġornat imsemmi fl-ewwel subparagrafu.”;

                        (3)

                        Il-paragrafu 5 tal-Artikolu 13 jinbidel b'dan li ġej:

                           “5.   Informazzjoni sottomessa mill-applikant mingħajr ma tkun intalbet, jew wara l-iskadenza tal-perjodu stabbilit għat-tressiq tagħha b'konformità mal-ewwel subparagrafu tal-paragrafu 3 jew b'konformità mal-ewwel jew it-tielet subparagrafi tal-paragrafu 3a ta' dan l-Artikolu, ma titqiesx, sakemm ma tiġix ippreżentata skont l-Artikolu 56 tar-Regolament (KE) Nru 1107/2009.”;

                        (4)

                        Il-paragrafu li ġej jiddaħħal wara l-Artikolu 14(1):

                           “1a.   Għall-finijiet tal-valutazzjoni tal-kriterji ta' valutazzjoni stabbiliti fil-punt 3.6.5 u fil-punt 3.8.2 tal-Anness II tar-Regolament (KE) Nru 1107/2009 kif emendat mir-Regolament tal-Kummissjoni (UE) 2018/605, fir-rigward tal-applikazzjonijiet li l-konklużjoni tagħhom ġiet adottata mill-Awtorità qabel l-10 ta' Novembru 2018, u fejn il-Kumitat imsemmi fl-Artikolu 79(1) tar-Regolament (KE) Nru 1107/2009 ikun għadu ma vvotax fuq abbozz ta' Regolament li jirrigwarda t-tiġdid jew in-nuqqas ta' tiġdid ta' dik is-sustanza attiva sa dik id-data, il-Kummissjoni tista' tikkunsidra li tenħtieġ informazzjoni addizzjonali sabiex jiġi vvalutat jekk dawn il-kriterji ta' approvazzjoni ġewx sodisfatti. F'tali każijiet, il-Kummissjoni għandha titlob li l-Awtorità tivvaluta mill-ġdid, f'perjodu ta' żmien raġonevoli, l-informazzjoni disponibbli u għandha tinforma l-applikant b'din it-talba.
                           Meta tintalab mill-Kummissjoni skont l-ewwel subparagrafu, l-Awtorità tista', b'konsultazzjoni mal-Istat Membru relatur, tiddeċiedi jekk tenħtieġx informazzjoni addizzjonali u titlob lill-applikant jissottometti tali informazzjoni lill-Istat Membru relatur, lill-Istati Membri l-oħra, lill-Kummissjoni u lill-Awtorità fil-forma ta' dossier supplimentari aġġornat li jinkludi l-informazzjoni addizzjonali. L-Awtorità għandha, b'konsultazzjoni mal-Istat Membru relatur u l-applikant, tistabbilixxi perjodu għas-sottomissjoni ta' dik l-informazzjoni. Tali perjodu għandu jkun ta' mill-inqas tliet xhur, m'għandux jaqbeż 30 xahar, u għandu jkun iġġustifikat fir-rigward tat-tip ta' informazzjoni li għandha tiġi sottomessa.
                           Matul dan il-perjodu stabbilit mill-Awtorità, l-applikant jista' wkoll jissottometti fejn applikabbli, evidenza dokumentata li turi li l-kundizzjonijiet għall-applikazzjoni tad-deroga skont l-Artikolu 4(7) tar-Regolament (KE) Nru 1107/2009 huma sodisfatti.
                           Fejn l-Awtorità, b'konsultazzjoni mal-Istati Membri, tkun tista' tikkonkludi, mingħajr ma titlob għal informazzjoni addizzjonali, li l-kriterji xjentifiċi għad-determinazzjoni tal-proprjetajiet li jfixklu s-sistema endokrinali stabbiliti fil-punt 3.6.5 u/jew fil-punt 3.8.2 tal-Anness II għar-Regolament (KE) Nru 1107/2009 ġew sodisfatti, għandha tinforma lill-applikant. Fi żmien tliet xhur minn meta jiġi informat mill-Awtorità, l-applikant jista' jissottometti lill-Istat Membru relatur, lill-Istati Membri l-oħra, lill-Kummissjoni u lill-Awtorità, informazzjoni addizzjonali sabiex jiġu indirizzati l-kriterji ta' approvazzjoni stabbiliti fil-punt 3.6.5 u/jew fil-punt 3.8.2 tal-Anness II tar-Regolament (KE) Nru 1107/2009, u/jew l-evidenza dokumentata li turi li l-kundizzjonijiet għall-applikazzjoni tad-deroga skont l-Artikolu 4(7) ta' dak ir-Regolament ġew sodisfatti.
                           L-Istat Membru relatur għandu, fi żmien 90 jum mid-data tal-wasla tal-informazzjoni addizzjonali, jevalwa l-informazzjoni li rċieva u jibgħat il-valutazzjoni tiegħu lill-Awtorità fl-għamla ta' abbozz rivedut tar-rapport ta' valutazzjoni tat-tiġdid. L-Awtorità għandha twettaq konsultazzjoni tal-abbozz rivedut tar-rapport ta' valutazzjoni tat-tiġdid flimkien mal-Istati Membri kollha u l-applikant skont l-Artikolu 12.
                           L-Awtorità għandha tadotta addendum għall-konklużjoni msemmija fil-paragrafu 1, fi żmien 120 jum mid-data tal-wasla tal-abbozz rivedut tar-rapport ta' valutazzjoni, billi tuża l-gwida għall-identifikazzjoni tal-sustanzi li jfixklu s-sistema endokrinali applikabbli fid-data tas-sottomissjoni tad-dossier supplimentari aġġornat imsemmi fit-tieni subparagrafu.
                           Fejn l-ebda informazzjoni addizzjonali ma tiġi sottomessa skont it-tieni, it-tielet jew ir-raba' subparagrafu fil-perjodu stabbilit għas-sottomissjoni tagħha, l-Awtorità għandha, mingħajr dewmien, tinforma lill-applikant, lill-Istat Membru relatur, lill-korelatur tal-Istat Membru, lill-Kummissjoni u lill-Istati Membri l-oħra u tikkonkludi l-valutazzjoni abbażi tal-informazzjoni disponibbli fi żmien 30 jum mill-iskadenza tal-perjodu msemmi fit-tieni jew ir-raba' subparagrafu.
                           Informazzjoni li tiġi sottomessa mill-applikant mingħajr ma tkun intalbet, jew wara l-iskadenza tal-perjodu stabbilit għas-sottomissjoni tagħha skont it-tieni jew ir-raba' subparagrafu ta' dan l-Artikolu, ma għandhiex titqies, sakemm ma tiġix ippreżentata skont l-Artikolu 56 tar-Regolament (KE) Nru 1107/2009.”

            Artikolu 2
            Id-dispożizzjonijiet tar-Regolament ta' Implimentazzjoni (UE) Nru 844/2012 imdaħħla mill-Artikolu 1 ta' dan ir-Regolament għandhom japplikaw flimkien mad-dispożizzjonijiet tar-Regolament ta' Implimentazzjoni (UE) Nru 844/2012.

            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-10 ta' Novembru 2018.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-7 ta' Novembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 309, 24.11.2009, p. 1.

            (2)  Ir-Regolament ta' Implimentazzjoni tal-Kummissjoni (UE) Nru 844/2012 tat-18 ta' Settembru 2012 li jistabbilixxi d-dispożizzjonijiet meħtieġa għall-implimentazzjoni tal-proċedura ta' tiġdid għas-sustanzi attivi, kif previst fir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti (ĠU L 252, 19.9.2012, p. 26).

            (3)  Ir-Regolament tal-Kummissjoni (UE) 2018/605 tad-19 ta' April 2018 li jemenda l-Anness II tar-Regolament (KE) Nru 1107/2009 billi jistabbilixxi l-kriterji xjentifiċi għad-determinazzjoni tal-proprjetajiet li jfixklu s-sistema endokrinali (ĠU L 101, 20.4.2018, p. 33).


title: Regolament ta' Implimentazzjoni tal-Kummissjoni (UE) 2018/1708 tat-13 ta' Novembru 2018 li jikkonferixxi l-protezzjoni skont l-Artikolu 99 tar-Regolament (UE) Nru 1308/2013 tal-Parlament Ewropew u tal-Kunsill fuq id-denominazzjoni “Însurăței” (DOP)

text:
                  14.11.2018

                  MT

                  Il-Ġurnal Uffiċjali tal-Unjoni Ewropea

                  L 286/1

         REGOLAMENT TA' IMPLIMENTAZZJONI TAL-KUMMISSJONI (UE) 2018/1708
         tat-13 ta' Novembru 2018
         li jikkonferixxi l-protezzjoni skont l-Artikolu 99 tar-Regolament (UE) Nru 1308/2013 tal-Parlament Ewropew u tal-Kunsill fuq id-denominazzjoni “Însurăței” (DOP)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 99 tiegħu,
         Billi:

                     (1)

                     Il-Kummissjoni eżaminat l-applikazzjoni tar-Rumanija għar-reġistrazzjoni tad-denominazzjoni “Însurăței” skont l-Artikolu 97(2) u (3) tar-Regolament (UE) Nru 1308/2013, u ppubblikata f'Il-Ġurnal Uffiċjali tal-Unjoni Ewropea (2).

                     (2)

                     Ma ġiet innotifikata l-ebda dikjarazzjoni ta' oppożizzjoni lill-Kummissjoni f'konformità mal-Artikolu 98 tar-Regolament (UE) Nru 1308/2013.

                     (3)

                     Skont l-Artikolu 99 tar-Regolament (UE) Nru 1308/2013, jenħtieġ li d-denominazzjoni “Însurăței” tiġi protetta, u li tiddaħħal fir-reġistru msemmi fl-Artikolu 104 ta' dak ir-Regolament.

                     (4)

                     Il-miżuri previsti f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

            Artikolu 1
            Id-denominazzjoni “Însurăței” (DOP) hija b'dan protetta.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Novembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 347, 20.12.2013, p. 671.

            (2)  ĠU C 144, 25.4.2018, p. 2.


title: Regolament ta' Implimentazzjoni tal-Kummissjoni (UE) 2018/1709 tat-13 ta' Novembru 2018 li jispeċifika l-karatteristiċi tekniċi tal-modulu ad hoc tal-2020 dwar l-aċċidenti fuq il-post tax-xogħol u problemi tas-saħħa oħrajn relatati max-xogħol fir-rigward tal-istħarriġ ta' kampjuni tal-forza tax-xogħol skont ir-Regolament tal-Kunsill (KE) Nru 577/98 (Test b'rilevanza għaż-ŻEE.)

text:
                  14.11.2018

                  MT

                  Il-Ġurnal Uffiċjali tal-Unjoni Ewropea

                  L 286/3

         REGOLAMENT TA' IMPLIMENTAZZJONI TAL-KUMMISSJONI (UE) 2018/1709
         tat-13 ta' Novembru 2018
         li jispeċifika l-karatteristiċi tekniċi tal-modulu ad hoc tal-2020 dwar l-aċċidenti fuq il-post tax-xogħol u problemi tas-saħħa oħrajn relatati max-xogħol fir-rigward tal-istħarriġ ta' kampjuni tal-forza tax-xogħol skont ir-Regolament tal-Kunsill (KE) Nru 577/98
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 577/98 tad-9 ta' Marzu 1998 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità (1), u b'mod partikolari l-Artikolu 7(5) tiegħu,
         Billi:

                     (1)

                     Fil-Komunikazzjoni tagħha dwar Qafas Strateġiku tal-UE dwar is-Saħħa u s-Sikurezza fuq il-Post tax-Xogħol 2014-2020 (2), il-Kummissjoni enfasizzat l-importanza li titjieb il-kwalità tal-ġbir tad-data statistika dwar aċċidenti u mard relatati max-xogħol, dwar esponimenti okkupazzjonali u dwar mard relatat max-xogħol. Jekk issir ripetizzjoni tal-modulu ad hoc dwar l-aċċidenti fuq il-post tax-xogħol u problemi tas-saħħa relatati max-xogħol, li twettaq fl-1999, fl-2007 u fl-2013, dan ikun jista' jikkumplimenta d-data trażmessa mill-Istati Membri skont ir-Regolament tal-Kummissjoni (UE) Nru 349/2011 (3). Barra minn hekk, jenħtieġ li r-ripetizzjoni ta' dan il-modulu tipprovdi informazzjoni dwar l-esponiment okkupazzjonali għall-fatturi ta' riskju għas-saħħa fiżika u l-benesseri mentali.

                     (2)

                     Ir-Regolament Delegat tal-Kummissjoni (UE) 2016/1851 (4) jispeċifika u jiddeskrivi l-oqsma ta' informazzjoni speċjalizzata (“submoduli”) li jenħtieġ li jiġu inklużi fil-modulu ad hoc tal-2020 dwar aċċidenti fuq il-post tax-xogħol u problemi tas-saħħa oħrajn relatati max-xogħol.

                     (3)

                     Il-Kummissjoni jenħtieġ li tispeċifika l-karatteristiċi tekniċi, il-filtri, il-kodiċijiet u l-iskadenza għat-trażmissjoni tad-data skont il-modulu ad hoc dwar l-aċċidenti fuq il-post tax-xogħol u problemi tas-saħħa oħrajn relatati max-xogħol.

                     (4)

                     Il-miżuri previsti f'dan ir-Regolament huma konformi mal-opinjoni tal-Kumitat tas-Sistema Ewropea tal-Istatistika,

               ADOTTAT DAN IR-REGOLAMENT:

            Artikolu 1
            Il-karatteristiċi tekniċi tal-modulu ad hoc tal-2020 dwar l-aċċidenti fuq il-post tax-xogħol u problemi tas-saħħa oħrajn relatati max-xogħol, il-filtri, il-kodiċijiet li għandhom jintużaw u l-iskadenza sa meta għandhom jintbagħtu r-riżultati lill-Kummissjoni huma stabbiliti fl-Anness.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Novembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 77, 14.3.1998, p. 3.

            (2)  COM(2014) 332 final, 6 ta' Ġunju 2014.

            (3)  Ir-Regolament tal-Kummissjoni (UE) Nru 349/2011 tal-11 ta' April 2011 li jimplimenta r-Regolament (KE) Nru 1338/2008 tal-Parlament Ewropew u tal-Kunsill dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol, fir-rigward tal-istatistika dwar l-inċidenti fuq ix-xogħol (ĠU L 97, 12.4.2011, p. 3).

            (4)  Ir-Regolament Delegat tal-Kummissjoni (UE) 2016/1851 tal-14 ta' Ġunju 2016 li jadotta l-programm ta' moduli ad hoc, li jkopri s-snin 2019, 2020 u 2021, għall-istħarriġ kampjunarju dwar il-forza tax-xogħol stipulat bir-Regolament tal-Kunsill (KE) Nru 577/98 (ĠU L 284, 20.10.2016, p. 1).

            ANNESS
            Dan l-Anness jistabbilixxi l-karatteristiċi tekniċi, il-filtri u l-kodiċijiet li għandhom jintużaw fil-modulu ad hoc dwar l-aċċidenti fuq il-post tax-xogħol u problemi tas-saħħa oħrajn relatati max-xogħol skedat li jitwettaq fl-2020. Dan jistabbilixxi wkoll id-dati għas-sottomissjoni tad-data lill-Kummissjoni.

               Skadenza għat-trażmissjoni tar-riżultati lill-Kummissjoni: 31 ta' Marzu 2021.

               Filtri u kodiċijiet li għandhom jintużaw għat-trażmissjoni tad-data: kif stabbilit fl-Anness III tar-Regolament tal-Kummissjoni (KE) Nru 377/2008 (1).

               Kolonni riżervati għall-fatturi ta' ponderazzjoni fakultattivi, li għandhom jintużaw f'każijiet ta' subkampjunar jew ta' ebda tweġiba: il-kolonni 226-229 li fihom numri sħaħ u l-kolonni 230-231 li fihom pożizzjonijiet deċimali.
            (1)   Submodulu “Aċċidenti fuq il-post tax-xogħol”

            Filtru: 15 ≤ AGE ≤ 74

                        Isem/Kolonna

                        Kodiċi

                        Deskrizzjoni

                        Filtru

                        ACCIDNUM

                           Għadd ta' aċċidenti fuq il-post tax-xogħol matul l-aħħar 12-il xahar

                        (WSTATOR = 1,2)

                        211

                           Aċċidenti fuq il-post tax-xogħol li rriżultaw f'korrimenti li ġraw fit-12-il xahar qabel il-ġimgħa ta' referenza

                        jew (WSTATOR = 3-5 u EXISTPR = 1

                        0

                        Xejn

                        u YEARPR u

                        1

                        Wieħed

                        MONTHPR mhuwiex

                        2

                        Tnejn jew aktar

                        qabel sena 1

                        9

                        Mhux applikabbli (mhux inkluż fil-filtru)

                        qabel

                        Vojt

                        Ebda tweġiba/Ma nafx

                        il-ġimgħa ta' referenza)

                        ACCIDTYP

                           Tip ta' aċċident fuq il-post tax-xogħol

                        ACCIDNUM = 1,2

                        212

                           Jekk l-aċċident l-aktar reċenti fuq il-post tax-xogħol kienx aċċident tat-traffiku jew le

                        1

                        Aċċident tat-traffiku

                        2

                        Aċċident ieħor għajr tat-traffiku

                        9

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                        ACCIDJOB

                           Impjieg marbut mal-aċċident

                        ACCIDNUM = 1,2

                        213

                           X'kien l-impjieg meta ġara l-aċċident l-aktar reċenti fuq il-post tax-xogħol li rriżulta f'korriment

                        1

                        Impjieg ewlieni attwali

                        2

                        It-tieni impjieg attwali

                        3

                        L-aħħar impjieg (għall-persuni mhux impjegati biss)

                        4

                        Xi impjieg ieħor jew impjieg fil-passat

                        9

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                        ACCIDBRK

                           Durata ta' assenza mix-xogħol minħabba l-aċċident fuq il-post tax-xogħol

                        ACCIDNUM = 1,2

                        214-215

                           Għadd ta' jiem kalendarju - minbarra l-jum tal-aċċident - fit-12-il xahar qabel il-ġimgħa ta' referenza li matulhom il-persuna ma setgħetx taħdem minħabba l-aċċident l-aktar reċenti fuq il-post tax-xogħol li rriżulta f'korriment

                        00

                        Għadha ma daħlitx għax-xogħol għax għadha ma rkupratx mill-aċċident, imma mistennija terġa' tidħol għax-xogħol aktar 'il quddiem

                        01

                        Mhix mistennija li qatt terġa' tidħol għax-xogħol minħabba f'dan l-aċċident

                        02

                        Inqas minn jum jew ebda ħin barra x-xogħol

                        03

                        Mill-inqas jum imma inqas minn erbat ijiem

                        04

                        Mill-inqas erbat ijiem imma inqas minn ġimagħtejn

                        05

                        Mill-inqas ġimagħtejn imma inqas minn xahar

                        06

                        Mill-inqas xahar imma inqas minn tliet xhur

                        07

                        Mill-inqas tliet xhur imma inqas minn sitt xhur

                        08

                        Mill-inqas sitt xhur imma inqas minn disa' xhur

                        09

                        Bejn disa' u tnax-il xahar

                        99

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                  (2)   Submodulu “Problemi tas-saħħa relatati max-xogħol”

            Filtru: 15 ≤ AGE ≤ 74

                        Isem/Kolonna

                        Kodiċi

                        Deskrizzjoni

                        Filtru

                        HPROBNUM

                           Għadd ta' problemi tas-saħħa relatati max-xogħol matul l-aħħar 12-il xahar

                        (WSTATOR = 1,2)
                        jew

                        216

                           Problema/i fiżika/ċi jew mentali li sofriet il-persuna fit-12-il xahar qabel il-ġimgħa ta' referenza li kienet/kienu (i)kkawżata/i jew marret/marru għall-agħar minħabba x-xogħol minbarra aċċident(i) fuq il-post tax-xogħol li ġie/ġew reġistrat(i) qabel

                        (WSTATOR = 3-5 u
                        EXISTPR = 1)

                        0

                        Xejn

                        1

                        Wieħed

                        2

                        Tnejn jew aktar

                        9

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                        HPROBTYP

                           Tip ta' problema tas-saħħa relatata max-xogħol

                        HPROBNUM = 1,2

                        217-218

                           Tip tal-aktar problema serja tas-saħħa kkawżata jew li marret għall-agħar minħabba x-xogħol

                        00

                        Problemi tal-għadam, tal-ġogi jew tal-muskoli li prinċipalment jaffettwaw l-għonq, l-ispallejn, id-dirgħajn jew l-idejn

                        01

                        Problemi tal-għadam, tal-ġogi jew tal-muskoli li prinċipalment jaffettwaw il-ġenbejn, l-irkopptejn, ir-riġlejn jew is-saqajn

                        02

                        Problemi tal-għadam, tal-ġogi jew tal-muskoli li prinċipalment jaffettwaw id-dahar

                        03

                        Problemi tan-nifs jew tal-pulmuni

                        04

                        Problemi tal-ġilda

                        05

                        Problemi tas-smigħ

                        06

                        Stress, depressjoni jew ansjetà

                        07

                        Uġigħ ta' ras u/jew strapazz tal-għajnejn

                        08

                        Mard tal-qalb jew attakk tal-qalb, jew problemi oħra fis-sistema taċ-ċirkolazzjoni

                        09

                        Mard infettiv (virus, batterji jew tip ieħor ta' infezzjoni)

                        10

                        Problemi fl-istonku, fil-fwied, fil-kliewi jew fis-sistema diġestiva

                        11

                        Tipi oħra ta' problemi tas-saħħa

                        99

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                        HPROBLIM

                           Problema tas-saħħa li tillimita l-attivitajiet ta' kuljum

                        HPROBNUM = 1,2

                        219

                           Jekk l-aktar problema tas-saħħa serja kkawżata jew li marret għall-agħar minħabba x-xogħol tillimitax l-abbiltà li jitwettqu l-attivitajiet fil-ħajja ta' kuljum fuq il-post tax-xogħol jew barra mill-post tax-xogħol

                        0

                        Le

                        1

                        Iva, sa ċertu punt

                        2

                        Iva, b'mod konsiderevoli

                        9

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                        HPROBJOB

                           Impjieg marbut mal-problema tas-saħħa

                        HPROBNUM = 1,2

                        220

                           Impjieg li kkawża jew li minħabba fih marret għall-agħar il-problema l-aktar serja tas-saħħa.

                        1

                        Impjieg ewlieni attwali

                        2

                        It-tieni impjieg attwali

                        3

                        L-aħħar impjieg (għall-persuni mhux impjegati biss)

                        4

                        Xi impjieg ieħor jew impjieg fil-passat

                        9

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                        HPROBBRK

                           Durata tal-assenza mix-xogħol minħabba problema tas-saħħa marbuta max-xogħol

                        HPROBNUM = 1,2

                        221-222

                           Għadd ta' jiem kalendarju fit-12-il xahar qabel il-ġimgħa ta' referenza li fihom il-persuna ma setgħetx taħdem minħabba l-problema l-aktar serja tas-saħħa li kienet ikkawżata jew li marret għall-agħar minħabba x-xogħol

                        00

                        Għadha ma daħlitx għax-xogħol għax għadha ma rkupratx mill-problema tas-saħħa, imma mistennija terġa' tidħol għax-xogħol aktar 'il quddiem

                        01

                        Mhix mistennija li qatt terġa' tidħol għax-xogħol minħabba f'din il-problema tas-saħħa

                        02

                        Inqas minn jum jew ebda ħin barra x-xogħol

                        03

                        Mill-inqas jum imma inqas minn erbat ijiem

                        04

                        Mill-inqas erbat ijiem imma inqas minn ġimagħtejn

                        05

                        Mill-inqas ġimagħtejn imma inqas minn xahar

                        06

                        Mill-inqas xahar imma inqas minn tliet xhur

                        07

                        Mill-inqas tliet xhur imma inqas minn sitt xhur

                        08

                        Mill-inqas sitt xhur imma inqas minn disa' xhur

                        09

                        Bejn disa' u tnax-il xahar

                        99

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                  (3)   Submodulu “Fatturi ta' riskju għas-saħħa fiżika u/jew benesseri mentali”

                        Isem/Kolonna

                        Kodiċi

                        Deskrizzjoni

                        Filtru

                        PHYSRISK

                           Esponiment għal fatturi ta' riskju għas-saħħa fiżika

                        WSTATOR = 1,2

                        223-224

                           Esponiment fuq il-post tax-xogħol għal wieħed mill-fatturi ta' riskju li ġejjin li jistgħu jaffettwaw is-saħħa fiżika. Identifika l-fattur li huwa kkunsidrat bħala l-ikbar riskju għas-saħħa fiżika.

                        01

                        Iva, prinċipalment pożizzjonijiet li jikkawżaw l-għajja jew l-uġigħ

                        02

                        Iva, prinċipalment movimenti tad-dirgħajn jew l-idejn li huma ripetittivi

                        03

                        Iva, prinċipalment it-tqandil ta' piżijiet tqal

                        04

                        Iva, prinċipalment l-istorbju

                        05

                        Iva, prinċipalment vibrazzjoni qawwija

                        06

                        Iva, prinċipalment sustanzi kimiċi, trabijiet, dħaħen, dħaħen tan-nar jew gassijiet

                        07

                        Iva, prinċipalment attivitajiet li jinvolvu konċentrazzjoni viżwali qawwija

                        08

                        Iva, prinċipalment żliq, tfixkil fis-saqajn u waqgħat

                        09

                        Iva, prinċipalment l-użu ta' makkinarji jew għodod tal-idejn (esklużi l-vetturi)

                        10

                        Iva, prinċipalment l-użu ta' vetturi (waqt ix-xogħol, bl-esklużjoni tal-vjaġġ lejn ix-xogħol jew t-tluq minnu)

                        11

                        Iva, prinċipalment fattur ta' riskju sinifikanti ieħor għas-saħħa fiżika

                        00

                        Ma hemmx fattur ta' riskju sinifikanti għas-saħħa fiżika

                        99

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

                        MENTRISK

                           Esponiment għal fatturi ta' riskju għall-benesseri tal-mentali

                        WSTATOR = 1,2

                        225

                           Esponiment fuq il-post tax-xogħol għal wieħed mill-fatturi ta' riskju li ġejjin li jistgħu jaffettwaw il-benesseri mentali. Identifika l-fattur li huwa kkunsidrat bħala l-ikbar riskju għall-benesseri mentali.

                        1

                        Iva, prinċipalment ħafna pressjoni ta' ħin jew ammont żejjed ta' xogħol

                        2

                        Iva, prinċipalment vjolenza jew theddid ta' vjolenza

                        3

                        Iva, prinċipalment fastidju jew bullying

                        4

                        Iva, prinċipalment nuqqas ta' komunikazzjoni jew kooperazzjoni fi ħdan l-organizzazzjoni

                        5

                        Iva, prinċipalment kif wieħed jimxi ma' klijenti diffiċli, pazjenti, studenti, eċċ.

                        6

                        Iva, prinċipalment in-nuqqas ta' sigurtà tal-impjieg

                        7

                        Iva, prinċipalment in-nuqqas ta' awtonomija, jew nuqqas ta' influwenza fuq il-pass tax-xogħol jew il-proċessi tax-xogħol

                        8

                        Iva, prinċipalment fattur ta' riskju sinifikanti ieħor għall-benesseri mentali

                        0

                        Ma hemmx fattur ta' riskju sinifikanti għall-benesseri mentali

                        9

                        Mhux applikabbli (mhux inkluż fil-filtru)

                        Vojt

                        Ebda tweġiba/Ma nafx

               (1)  Ir-Regolament tal-Kummissjoni (KE) Nru 377/2008 tal-25 ta' April 2008 li jimplimenta r-Regolament tal-Kunsill (KE) Nru 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità fir-rigward tal-kodifikazzjoni li għandha tintuża għat-trażmissjoni ta' data mill-2009 'l quddiem, u l-użu ta' subkampjun għall-ġbir ta' data dwar il-varjabbli strutturali u d-definizzjoni tal-kwarti ta' referenza (ĠU L 114, 26.4.2008, p. 57).


title: Regolament ta' Implimentazzjoni tal-Kummissjoni (UE) 2018/1710 tat-13 ta' Novembru 2018 li jadatta r-rata ta' aġġustament għall-pagamenti diretti skont ir-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sena kalendarja 2018 u li jħassar ir-Regolament ta' Implimentazzjoni tal-Kummissjoni (UE) 2018/866

text:
                  14.11.2018

                  MT

                  Il-Ġurnal Uffiċjali tal-Unjoni Ewropea

                  L 286/10

         REGOLAMENT TA' IMPLIMENTAZZJONI TAL-KUMMISSJONI (UE) 2018/1710
         tat-13 ta' Novembru 2018
         li jadatta r-rata ta' aġġustament għall-pagamenti diretti skont ir-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sena kalendarja 2018 u li jħassar ir-Regolament ta' Implimentazzjoni tal-Kummissjoni (UE) 2018/866
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikolu 26(4) tiegħu,
         Wara li kkonsultat il-Kumitat dwar il-Fondi Agrikoli,
         Billi:

                     (1)

                     Ir-Regolament ta' Implimentazzjoni tal-Kummissjoni (UE) 2018/866 (2) iffissa r-rata ta' aġġustament għall-pagamenti diretti skont ir-Regolament (UE) Nru 1306/2013 fir-rigward tas-sena kalendarja 2018. Din ir-rata ta' aġġustament kienet ġiet stabbilita abbażi tal-informazzjoni disponibbli fil-kuntest tal-Abbozz ta' Baġit għall-2019, b'mod partikolari billi ġie kkunsidrat ammont ta' dixxiplina finanzjarja ta' EUR 468,7 miljun għar-riżerva tal-kriżijiet fis-settur agrikolu msemmija fl-Artikolu 25 tar-Regolament (UE) Nru 1306/2013.

                     (2)

                     Madankollu, filwaqt li l-ħtieġa għal dixxiplina finanzjarja tibqa' ta' EUR 468,7 miljun għar-riżerva tal-kriżijiet fis-settur agrikolu, l-informazzjoni disponibbli b'rabta mal-Ittra Emendatorja Nru 1 tal-Kummissjoni tal-Abbozz ta' Baġit għall-2019 li tkopri l-previżjonijiet għall-pagamenti diretti u għan-nefqa relatata mas-suq, turi li jeħtieġ li tiġi adattata r-rata tad-dixxiplina finanzjarja stabbilita fir-Regolament ta' Implimentazzjoni tal-Kummissjoni (UE) 2018/866.

                     (3)

                     B'hekk, abbażi tal-informazzjoni l-ġdida fil-pussess tal-Kummissjoni, jixraq li r-rata ta' aġġustament tiġi adattata skont l-Artikolu 26(4) tar-Regolament (UE) Nru 1306/2013, qabel l-1 ta' Diċembru tas-sena kalendarja li tapplika għaliha r-rata ta' aġġustament.

                     (4)

                     Bħala regola ġenerali, il-bdiewa li jippreżentaw applikazzjoni għall-għajnuna għall-pagamenti diretti għal sena kalendarja waħda (N) jitħallsu fi żmien perjodu fiss tal-pagamenti fis-sena finanzjarja (N+1). Madankollu, l-Istati Membri jistgħu, sa ċerti limiti, iħallsu l-pagamenti lill-bdiewa wara dak il-perjodu tal-pagamenti. Dawn il-pagamenti li jsiru tard jistgħu jsiru f'sena finanzjarja sussegwenti. Meta d-dixxiplina finanzjarja tiġi applikata għal sena kalendarja partikolari, jenħtieġ li r-rata ta' aġġustament ma tiġix applikata għal dawk il-pagamenti li l-applikazzjonijiet għall-għajnuna għalihom ikunu ġew ippreżentati fi snin kalendarji li ma jkunux is-sena kalendarja li tapplika għaliha d-dixxiplina finanzjarja. Għalhekk, sabiex jiġi żgurat it-trattament ugwali tal-bdiewa, jixraq li jiġi previst li r-rata ta' aġġustament tiġi applikata biss għall-pagamenti li għalihom ikunu ġew ippreżentati l-applikazzjonijiet għall-għajnuna fis-sena kalendarja li tapplika għaliha d-dixxiplina finanzjarja, irrispettivament minn meta jsir il-pagament lill-bdiewa.

                     (5)

                     L-Artikolu 8(1) tar-Regolament (UE) Nru 1307/2013 tal-Parlament Ewropew u tal-Kunsill (3) jipprevedi li r-rata ta' aġġustament applikata għall-pagamenti diretti stabbilita skont l-Artikolu 26 tar-Regolament (UE) Nru 1306/2013 trid tapplika biss għall-pagamenti diretti li jaqbżu l-EUR 2 000 u li jridu jingħataw lill-bdiewa fis-sena kalendarja korrispondenti. Barra minn hekk, l-Artikolu 8(2) tar-Regolament (UE) Nru 1307/2013 jipprevedi li, minħabba l-introduzzjoni gradwali tal-pagamenti diretti, ir-rata ta' aġġustament trid tibda tapplika għall-Kroazja mill-1 ta' Jannar 2022 biss. Għaldaqstant jenħtieġ li r-rata ta' aġġustament li trid tiġi stabbilita permezz ta' dan ir-Regolament ma tapplikax għall-pagamenti lill-bdiewa f'dak l-Istat Membru.

                     (6)

                     Għall-kalkolu tal-pagamenti kollha li jridu jingħataw lil bidwi għal applikazzjoni għall-għajnuna ppreżentata għas-sena kalendarja 2018, jenħtieġ li tiġi kkunsidrata r-rata ta' aġġustament adattata. Għalhekk, jenħtieġ li r-Regolament ta' Implimentazzjoni (UE) 2018/866 jitħassar għaċ-ċarezza.

                     (7)

                     Jenħtieġ li dan ir-Regolament japplika mill-1 ta' Diċembru 2018 sabiex jiġi żgurat li r-rata ta' aġġustament adattata tkun tapplika mid-data meta jridu jibdew isiru l-pagamenti lill-bdiewa skont ir-Regolament (UE) Nru 1306/2013.

               ADOTTAT DAN IR-REGOLAMENT:

            Artikolu 1

               1.   Għall-fini li tiġi ffissata r-rata ta' aġġustament prevista fl-Artikoli 25 u 26 tar-Regolament (UE) Nru 1306/2013, u skont l-Artikolu 8(1) tar-Regolament (UE) Nru 1307/2013, l-ammonti ta' pagamenti diretti li jaqbżu l-EUR 2 000 fil-qafas tal-iskemi ta' sostenn elenkati fl-Anness I tar-Regolament (UE) Nru 1307/2013 li jridu jingħataw lill-bdiewa għal applikazzjoni għall-għajnuna ppreżentata għas-sena kalendarja 2018, għandhom jitnaqqsu b'rata ta' aġġustament ta' 1,411917 %.

               2.   It-tnaqqis previst fil-paragrafu 1 ma għandux japplika fil-Kroazja.

            Artikolu 2
            Ir-Regolament ta' Implimentazzjoni tal-Kummissjoni (UE) 2018/866 jitħassar.

            Artikolu 3
            Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Diċembru 2018.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Novembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 347, 20.12.2013, p. 549.

            (2)  Ir-Regolament ta' Implimentazzjoni tal-Kummissjoni (UE) 2018/866 tat-13 ta' Ġunju 2018 li jiffissa r-rata ta' aġġustament għall-pagamenti diretti skont ir-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sena kalendarja 2018 (ĠU L 149, 14.6.2018, p. 1).

            (3)  Ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (ĠU L 347, 20.12.2013, p. 608).


title: Regolament ta' Implimentazzjoni tal-Kummissjoni (UE) 2018/1712 tat-13 ta' Novembru 2018 li jemenda r-Regolament ta' Implimentazzjoni (UE) 2018/1013 li jimponi miżuri proviżorji ta' salvagwardja fir-rigward tal-importazzjonijiet ta' ċerti prodotti tal-azzar

text:
                  14.11.2018

                  MT

                  Il-Ġurnal Uffiċjali tal-Unjoni Ewropea

                  L 286/17

         REGOLAMENT TA' IMPLIMENTAZZJONI TAL-KUMMISSJONI (UE) 2018/1712
         tat-13 ta' Novembru 2018
         li jemenda r-Regolament ta' Implimentazzjoni (UE) 2018/1013 li jimponi miżuri proviżorji ta' salvagwardja fir-rigward tal-importazzjonijiet ta' ċerti prodotti tal-azzar
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/478 tal-Parlament Ewropew u tal-Kunsill tal-11 ta' Marzu 2015 (1), u b'mod partikolari l-Artikoli 5 u 7 tiegħu,
         Wara li kkunsidrat ir-Regolament (UE) 2015/755 tal-Parlament Ewropew u tal-Kunsill tad-29 ta' April 2015 (2), u b'mod partikolari l-Artikoli 3 u 4 tiegħu,
         Billi:
         I.   SFOND

                     (1)

                     Fit-18 ta' Lulju 2018, permezz tar-Regolament ta' Implimentazzjoni (UE) 2018/1013 (3) il-Kummissjoni imponiet miżuri ta' salvagwardja proviżorji fuq l-importazzjonijiet ta' ċerti prodotti tal-azzar. L-Afrika t'Isfel kienet koperta mill-kamp ta' applikazzjoni ta' dawk il-miżuri.

                     (2)

                     Madankollu, skont l-Artikolu 33 tal-Ftehim ta' Sħubija Ekonomika (Economic Partnership Agreement - “EPA”) bejn l-Unjoni Ewropea u l-Istati Membri tagħha, min-naħa, u l-Istati tal-Komunità għall-Iżvilupp tan-Nofsinhar tal-Afrika (Southern African Development Community - SADC) min-naħa l-oħra (4), l-Istati tal-EPA fl-SADC jenħtieġ li jiġu esklużi mill-kamp ta' applikazzjoni tal-miżuri ta' salvagwardja meħuda mill-UE skont il-Ftehim tad-WTO dwar is-Salvagwardji.

                     (3)

                     Bħalissa, minn fost l-Istati tal-EPA fl-SADC, l-Afrika t'Isfel biss hija soġġetta għal miżuri proviżorji ta' salvagwardja għall-azzar, fuq żewġ kategoriji ta' prodotti, jiġifieri folji u strixxi rrumblati bis-sħana (kategorija tal-prodott 8) u strixxi u folji tal-azzar inossidabbli rrumblati bil-kesħa (kategorija tal-prodott 9).

                     (4)

                     Jenħtieġ għalhekk li r-Regolament (UE) 2018/1013 jiġi emendat sabiex l-Afrika t'Isfel titneħħha mill-kamp ta' applikazzjoni tal-miżuri proviżorji fuq dawn iż-żewġ kategoriji ta' prodotti.

               II.   ŻIEDA FL-IMPORTAZZJONIJIET

                     (5)

                     Kif jidher fit-tabelli hawn taħt, l-esklużjoni tal-Afrika t'Isfel mill-kamp ta' applikazzjoni tal-miżuri proviżorji ma tbiddilx ix-xejriet dinjija tal-importazzjonijiet għaż-żewġ kategoriji ta' prodotti kkonċernati, li għadhom juru żieda sinifikanti fl-importazzjonijiet.

                                 Kategorija tal-prodott 8

                                 2013

                                 2014

                                 2015

                                 2016

                                 2017

                                 Importazzjonijiet totali (tunnellati)

                                 175 816

                                 233 028

                                 269 697

                                 351 075

                                 436 173

                                    Indiċi (2013 = 100)

                                    100

                                    133

                                    153

                                    200

                                    248

                                 Minbarra l-Afrika t'Isfel

                                 157 289

                                 214 041

                                 246 965

                                 325 272

                                 407 050

                                    Indiċi (2013 = 100)

                                    100

                                    136

                                    157

                                    207

                                    259

                                 Kategorija tal-prodott 9

                                 2013

                                 2014

                                 2015

                                 2016

                                 2017

                                 Importazzjonijiet totali (tunnellati)

                                 697 457

                                 1 017 613

                                 787 521

                                 843 352

                                 976 108

                                    Indiċi (2013 = 100)

                                    100

                                    146

                                    113

                                    121

                                    140

                                 Minbarra l-Afrika t'Isfel

                                 645 259

                                 954 614

                                 697 537

                                 751 259

                                 869 549

                                    Indiċi (2013 = 100)

                                    100

                                    148

                                    108

                                    116

                                    135

                     (6)

                     Mil-lat ġenerali, l-esklużjoni tal-Afrika t'Isfel ma tbiddilx ukoll l-iżvilupp tal-importazzjonijiet globali minħabba s-sehem żgħir tagħha ta' inqas minn 0,5 % tal-importazzjonijiet globali matul il-perjodu 2013-2017. Għall-istess raġuni, l-importazzjonijiet mill-Afrika t'Isfel ma jbiddlux il-konklużjonijiet tal-Premessa (81) tar-Regolament (UE) 2018/1013 dwar l-impatt ta' fatturi oħra fuq is-sitwazzjoni tal-industrija tal-Unjoni.

               III.   LIVELL TA' MIŻURI PROVIŻORJI

                     (7)

                     Jenħtieġ li l-Afrika t'Isfel tiġi eskluża mill-kamp ta' applikazzjoni ta' miżuri ta' salvagwardja għall-prodotti fil-kategoriji 8 u 9, u l-livell tal-kwota jenħtieġ li jiġi aġġustat għal kategoriji ta' prodotti 8 u 9 kif xieraq. L-importazzjonijiet mill-Afrika t'Isfel li seħħew kemm ilhom li daħlu fis-seħħ il-miżura ta' salvagwardja proviżorji jenħtieġ li jiġu esklużi retroattivament għall-kalkolu tal-kwota bla dazju għall-bqija tal-perjodu ta' validità tal-miżuri proviżorji.

                     (8)

                     Il-miżuri previsti f'dan ir-Regolament huma konformi mal-opinjoni tal-Kumitat dwar is-Salvagwardji stabbiliti skont l-Artikolu 3(3) tar-Regolament (UE) 2015/478 u l-Artikolu 22(3) tar-Regolament (UE) 2015/755.

               ADOTTAT DAN IR-REGOLAMENT:

            Artikolu 1
            L-importazzjonijiet tal-kategoriji ta' prodotti 8 u 9 mniżżla fl-Anness V tar-Regolament (UE) 2018/1013 u li joriġinaw mill-Afrika t'Isfel ma għandhomx ikunu soġġetti għal miżuri ta' salvagwardja proviżorji imposti mir-Regolament (UE) 2018/1013. L-Anness V tar-Regolament (UE) 2018/1013 fir-rigward tal-kategoriji ta' prodotti 8 u 9 għandu jiġi sostitwit kif ġej:
            “

                     ANNESS V

                        Kwoti tariffarji

                                 Numru tal-Prodott

                                 Numru tal-Ordni

                                 Kategorija tal-prodott

                                 Kodiċi NM

                                 Volum ta' kwoti tariffarji (tunnellati netti)

                                 Rata tad-dazju addizzjonali

                                 8

                                 09.8508

                                 Folji u Strixxi tal-Azzar Inossidabbli Rrumblati bis-Sħana

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9

                                 09.8509

                                 Folji u Strixxi tal-Azzar Inossidabbli Rrumblati bil-Kesħa

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               ”

            Artikolu 2

               1.   L-Anness IV tar-Regolament (UE) 2018/1013, jenħtieġ li jiġi emendat sa fejn huma kkonċernati l-gruppi ta' prodotti 8 u 9 li joriġinaw mill-Afrika t'Isfel, sabiex jiġu riflessi d-dispożizzjonijiet tal-Artikolu 1. L-Anness IV tar-Regolament (UE) 2018/1013 fir-rigward tal-Afrika t'Isfel għandu jiġi sostitwit kif ġej:
               “

                        ANNESS IV

                           Lista ta' prodotti li joriġinaw f'pajjiżi li qed jiżviluppaw membri tad-WTO li għalihom japplikaw il-miżuri proviżorji (immarkati bl-ittra “x”)

                                    Pajjiż/Grupp ta' prodotti

                                    1

                                    2

                                    3

                                    4

                                    5

                                    6

                                    7

                                    8

                                    9

                                    12

                                    13

                                    14

                                    15

                                    16

                                    17

                                    18

                                    20

                                    21

                                    22

                                    23

                                    25

                                    26

                                    28

                                    L-Afrika t'Isfel

                  ”

               2.   Il-prodotti li joriġinaw mill-Afrika t'Isfel li jaqgħu fil-kategoriji ta' prodotti 8 u 9 li kienu importati lejn l-UE wara d-dħul fis-seħħ tar-Regolament (UE) 2018/1013 jenħtieġ li jiġu esklużi mill-kalkolu tal-kwota ta' bla dazju.

            Artikolu 3
            Dan ir-Regolament għandu jidħol fis-seħħ fil-ġurnata wara dik tal-pubblikazzjoni tiegħu fi Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Novembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 83, 27.3.2015, p. 16.

            (2)  ĠU L 123, 19.5.2015, p. 33.

            (3)  Ir-Regolament ta' Implimentazzjoni tal-Kummissjoni (UE) 2018/1013 tas-17 ta' Lulju 2018 li jimponi miżuri proviżorji ta' salvagwardja fir-rigward tal-importazzjonijiet ta' ċerti prodotti tal-azzar (ĠU L 181, 18.7.2018, p. 39).

            (4)  ĠU L 250, 16.9.2016, p. 3.